# 1950-e

|  |  |
| --- | --- |
| **Milenijum:** | 2. milenijum
 |
| **Vjekovi:** | 19. vijek – **20. vijek** – 21. vijek
 |
| **Decenije:** | 1920-e 1930-e 1940-e – **1950-e** – 1960-e 1970-e 1980-e
 |
| **Godine:** | 1950 1951 1952 1953 1954 1955 1956 1957 1958 1959
 |
| **Kategorije:** | Rođenja – Smrti – Arhitektura Nastanci – Prestanci
 |

1950e ili pedesete su bile desetljeće koje započelo 1. siječnja 1950. a završilo 31. prosinca 1959. U istom, svijet se uglavnom oporavio od Drugog svjetskog rata, dok se istodobno polako razvio novi, Hladni rat između SAD-a i SSSR-a, koji je vrhunac doživio 1960-ih.

Sukobi između dva društvena uređenja - američkog kapitalizma i sovjetskog komunizma - dominirali su desetljećem, uglavnom na sjevernoj hemisferi. Najizraženiji je bio Korejski rat, kao i početak svemirske utrke sovjetskim lansiranjem Sputnjika 1 1957. Masovno se testiralo nuklearno oružje, dok se u SAD-u razvila konzervativna klima i "strah od crvenih", tj. antikomunističkim stavom koji se nametao u javnosti. Dekolonizacija je poprimila zamah diljem Afrike i Azije, te se nastavila i u sljedećem desetljeću. S druge strane, bilo je i aneksija, među kojima se osobito ističe kineska aneksija Tibeta.

## Ratovi i sukobi

Hladni rat je bio svjetsko takmičenje između dvaju supersila, SAD-a i SSSR-a.

* Korejski rat (1950.-1953.) - Nakon Drugog svjetskog rata, Koreja je podijeljena između Sjeverne (pod sovjetskim utjecajem) i Južne (pod američkim utjecajem). Sjevernokorejski vođa Kim Il-sung je smatrao da je Južna Koreja sastavni dio Sjeverne Koreje, te je krenuo osvojiti ju. Nakon što je pao Seul, ubrzo su u pomoć Južnoj Koreji priskočili SAD i alijansa Ujedinjenih naroda, dok je Sjevernoj pomagala NR Kina i SSSR. Američki general Douglas MacArthur uspio je u vojnoj operaciji vratiti cijelu Južnu Koreju i osvojiti Pyongyang, ali se rat odužio u nedogled. Završen je primirjem 1953. a procjenjuje se da je preko dva milijuna ljudi poginulo u njemu.
* Vijetnamski rat (1959.-1975.) - započinje drugi krvavi rat između komunističkog Sjevernog Vijetnama, također uz potporu NR Kine i SSSR-a, te kapitalističkog Južnog Vijetnama, uz potporu SAD-a, Australije i drugih.

Bliskoistočni sukob:

* Suecka kriza (1956) - nakon što je Egipat nacionalizirao sueski kanal, UK, Francuska i Izrael su izvršili invaziju tog područja.

Alžirski rat za nezavisnost (1954.-1962.) - važan za dekolonizaciju, na kraju doveo do tražene nezavisnosti Alžira od Francuske.

### Unutarnji sukobi

* Kubanska revolucija (1953.-1959.) - Fidel Castro, Che Guevara i drugi svrgavaju Fulgenacija Batista te na Kubi uspostavljaju prvu komunističku vladu na zapadnoj hemisferi.
* Mau-Mau ustanak - borba domorodaca protiv britanskih kolonista u Keniji.
* Etnički nemiri između Hutu i Tutsi naroda u Ruandi 1959.

### Dekolonizacija

Razne dekolonizacije diljem Afrike i Azije. Alžir, Kambodža, Laos i Vijetnam su stekli nezavisnost od Francuske, Malazija od Britanije, Kongo od Belgije. 1951., Libija je postala prva afrička država koja je stekla nezavisnost u 1950-ima.

## Ostali događaji

* Vojska NR Kine ulazi u Tibet, kojeg pripaja 1951. Nakon Staljinove smrti 1953., Mao Tse-tung sve više odbija sovjetski utjecaj i uspostavlja vlastiti kineski komunistički model. Tse-tungov ekonomski i socijalni plan na snazi od 1958. do 1961., čiji je cilj bio iskoristiti kinesku ogromnu populaciju kako bi se zemlja brzo preobrazila iz poljoprivredne ekonomije u modernu industrijaliziranu, Veliki skok naprijed, doveo do velike gladi od koje je umrlo između 20 i 36 milijuna ljudi.
* 1951. započinje masovno testiranje nuklearnog oružja od strane SAD-a, Britanije i SSSR-a. SAD je najviše testirao u državi Nevada. Prema nekim procjenama, ostaci nuklearnog otpada uzrokovani takvim testiranjem doveli su do 17.000 smrti Amerikanaca od raka u drugoj polovici 20. stoljeća.
* 1953. James Watson i Francis Crick zaključuju da DNA postoji u obliku dvostrukog heliksa. Istraživanje su temeljili zahvaljujući naporima švicarskog biologa Friedricha Mieschera koji je 1860-ih izolirao i identificirao nukleinsku kiselinu.
* Novosadski dogovor sklopljen je 10. prosinca 1954. između uglavnom hrvatskih i srpskih te dijelom bosanskohercegovačkih i crnogorskih jezikoslovaca radi uređenja i standardizacije zajedničkog srpskohrvatskog jezika.
* 1956. počinje izgradnja Brazilije, koja će postati novi glavni grad Brazila.
* Marshallov plan pomaže u obnovi ratom razorene Europe. Antisovjetske pobune u Istočnoj Njemačkoj, Poljskoj 1953. i Mađarskoj 1956.
* 15. svibnja 1956. u Tomislavovom domu na Sljemenu proradio je prvi televizijski odašiljač u tadašnjoj Jugoslaviji, TV Zagreb, ali i u ovom dijelu Europe.
* U Rimu stvorena Europska ekonomska zajednica (EEZ) 1957., preteća EU.
* SSSR lansira prvi satelit u zemljinu putanju, Sputnjik 1, čime započinje svemirska utrka sa SAD-om.
* Aljaska i Havaji postaju i službeno nove države SAD-a 1959.

## Katastrofe

* Poplava oko Sjevernog mora 1953. pogađa Nizozemsku i Britaniju.
* 9. rujna 1954. potres u Alžiru ubija 1.500 ljudi.
* 11. listopada 1954., uragan Hazel pogađa Haiti i ubija tisuću ljudi.
* 27. lipnja 1957. uragan Audrey pogađa Louisianu, SAD, i ubija 400 ljudi.

## Reference

## Vanjske veze

* Kultura 1950-ih Arhivirano 2008-05-10 na Wayback Machine-u
* Arhiva iz 1950-ih